### Beslutningstema

I denne sag skal der udpeges et nyt bestyrelsesmedlem til Mindelegat for familierne Kirstin Olsen og Filippa Thorsen, [adresse]. I forhold til legatets vedtægter, er det et krav, at bestyrelsesmedlemmet er jurist.

### Historik

Kommunalbestyrelsen udpegede i februar 2024 advokat Ulf Koch til legatbestyrelsen.

### Sagsfremstilling

Ulf Koch er fratrådt sin stilling som advokat i Advodan pr. 31. oktober 2024, og han ønsker ikke at fortsætte i legatbestyrelsen. Da Ulf Koch er eneste jurist i legatbestyrelsen, skal der udpeges et andet juridisk medlem, som også bliver formand for legatbestyrelsen jf. legatets vedtægter. Ifølge samme vedtægter skal Kommunalbestyrelsen udpege bestyrelsesmedlemmet.

Advokat Villads Knudsen tilkendegiver, at han er villig til at indtræde i bestyrelsen og overtage posten som formand for legatet. De øvrige bestyrelsesmedlemmer bakker op om dette.

Legatets formål er hjælp og støtte for unge mindrebemidlede, værdigt trængende landbrugsstuderende, der har bopæl i eller fast tilknytning til den tidligere Tønder Kommune.

### Lovgrundlag

Fondsloven.

Vedtægter for Zacharias Gregersen for familierne Kirstin Olsen og Filippa Thorsen, [adresse].

### Indstilling Borgmesteren indstiller,

|  |  |
| --- | --- |
| at | Villads Knudsen udpeges som medlem af bestyrelsen for Mindelegat for familierne Kirstin Olsen og Filippa Thorsen, [adresse] i stedet for Ulf Koch. |

### Beslutning

Indstillingen godkendt.